傳統聲調嘅名稱，分平、上、去、入四聲，四聲又各分陰、陽，一共八個聲調；清音係陰調，濁音係陽調。而北京話（普通話）已經濁音清化晒，進而入聲調消失且併入其它三聲。現今閩南語泉州話完整保留咗傳統嘅八聲；鶴佬話、廈門話、漳州話、同安話淨係保留咗七個聲調，即係第六聲混入第七聲（傳統聲韻學嘅說法係「陽上變去」，即係上聲已冇分陰、陽），因此基本上鶴佬話只有七個聲調。